ჯესიკა ჰენვიკი

ჯესიკა ჰენვიკი
ჯესიკა იუ-ლი ჰენვიკი (李玉; დ. 30 აგვისტო, 1992) — ბრიტანელი მსახიობი და მწერალი. იგი ცნობილია Nymeria Sand-ის როლით HBO-ს სერიალში „სამეფო კარის თამაშები“ (2015–2017), X-wing-ის პილოტი – ჯესიკა პავას როლით, ფილმში„ვარსკვლავური ომები: ძალის გამოღვიძება“ (2015) და პერსონაჟი კოლინ ვინგით, მარველის Netflix-ის სატელევიზიო სერიალში. (2017-2018) ასევე მნიშვნელოვანია მისი როლიც „მატრიცა: აღორძინება“-ში. (2021)
ადრეული ცხოვრება
ჰენვიკი დაიბადა და გაიზარდა სურეიში, ინგლისში. მისი დედა არის ტეოჩეუს წარმოშობის, ნახევრად სინგაპურელი, ნახევრად ჩინელი, ხოლო მამა ინგლისელია, სახელად მარკი. ჰენვიკის მამა პროფესიით მწერალია, დედა კი საცალო ვაჭრობის ინდუსტრიას ედგა სათავეში, თუმცა გარკვეული დროის შემდეგ გადადგა. ჰყავს უფროსი და უმცროსი ძმები. სწავლობდა რედროოფსის თეატრალურ სკოლასა და ეროვნულ ახალგაზრდულ თეატრში.
კარიერა
2009 წლის ივნისში გამოცხადდა, რომ ჰენვიკს მიენიჭა ბო-ს მთავარი როლი BBC-ის შოუში – „Spirit Warriors“, რაც მას აღმოსავლეთ აზიური წარმოშობის მქონე, პირველ მსახიობად აქცევდა. ამ ფაქტმა მთავარი როლი შეასრულა ბრიტანულ სატელევიზიო სერიალში. როლისთვის ჰენვიკი უშუში ვარჯიშობდა, საბრძოლო ხელოვნების ქორეოგრაფ – ჯუდ პოიერთან ერთად. შოუ იქნა ნომინირებული რამდენიმე ჯილდოთი, მათ შორის Broadcast Awards 2011-ით.
2013 წლის დასაწყისში ჰენვიკმა შეასრულა თავისი დებიუტი პროფესიონალურ თეატრში, საერთაშორისო პრემიერაზე „Running on the Cracks“, რომელიც გადაღბულია ჯულია დონალდსონის ამავე სახელწოდების წიგნის მიხედვით. The Times-ის ჟურნლისტმა – ალან რედკლიფმა შეაქო მისი შესრულება და ამას „შესანიშნავი“ უწოდა, ხოლო Guardian-მა დაწერა: „უზარმაზარი ფიზიკური მოხდენილობითა და სიმსუბუქით, ჰენვიკი ასახავს მოზარდ გოგონას, რომელსაც აწუხებს სამართლიანობის, ვნებისა და დაბნეულობის განცდა და ცდილობს წესრიგის დამყარებას ამ უსამართლო სამყაროში.“ თეატრის კრიტიკოსი ჯოის მაკმილანი წერდა, რომ ჰენვიკი იყო "გამორჩეული, როგორც ლეო".
მოგვიანებით, იმავე წელს, მან ჯეინ ჯონგ ტრენკას როლი შეასრულა დრამაში „Obsession: Dark Desires“, რომელიც ეთერში 2014 წლის იანვარში გავიდა. ჰენვიკი ასევე შეუერთდა Silk-ის მსახიობებს, როგორც ახალი ადვოკატის მოსწავლე, ემი. სერიალის თითოეულ ეპიზოდს საშუალოდ 5 მილიონი მაყურებელი ჰყავდა.
2015 წელს ჰენვიკი შეუერთდა HBO--ს სერიალს „Game of Thrones“, მე-5 სეზონში, როგორც Nymeria Sand. თუმცა მე-7 სეზონში მისი პერსონაჟი ბრძოლაში მოკლეს.
ჰენვიკმა ითამაშა X-wing-ის პილოტის, ჯეს პავას როლი ფილმში: „ვარსკვლავური ომები: ძალის გამოღვიძება“. მცირე საეკრანიზაციო დროის მიუხედავად, პავას პერსონაჟი თაყვანისმცემელთა ფავორიტი გახდა. მოგვიანებით პავა მეორეხარისხოვან პერსონაჟად გამოჩნდა კომიქსების სერიაში „Star Wars: Poe Dameron“, რომელიც 2016 წლიდან 2018 წლამდე გადიოდა.
2017 წელს ჰენვიკი გამოჩნდა კოლინ ვინგის როლში Netflix--ის სატელევიზიო სერიალში „რკინის მუშტი“. მიუხედავად იმისა, რომ ჰენვიკის როლის მიმართ უარყოფითი და კრიტიკული მიდგომა იყო, იგი სერიალში კარგად მიიღეს. ასევე ჰქონდა განმეორებითი როლი სერიალში „The Defenders“, როგორც ლუკ კეიჯი, მეორე სეზონში.
2017 წლის ბოლოს, ჰენვიკი მოხვდა Variety-ის ერთ-ერთ საუკეთესო ვარსკვლავთა სიაში. 2020 წელს მან მონაწილეობა მიიღო ფოქსის სამეცნიერო ფანტასტიკურ თრილერში „Underwater“ და ფილმებში: „Love and Monsters“ და სოფია კოპოლას ფილმში: „On the Rock“. იმავე წელს იგი მოხვდა The Hollywood Reporter-ის ერთ-ერთ ამომავალ ვარსკვლავთა სიაში და მოიპოვა Brit to Watch-ის ჯილდო ნიუპორტ ბიჩის კინოფესტივალზე . 2020 წელს ის გადაიღეს ფილმში „ნაცრისფერი კაცი“, 2021 წელს კი ფილმში – „Glass Onion: A Knives Out Mystery“.
2021 წელს მან ითამაშა ფილმში „მატრიცა: აღორძინება“. IGN--მა ჰენვიკს „აღდგომის საუკეთესო ნაწილი“ უწოდა, ხოლო Deadline Hollywood-მა თქვა, რომ ის იყო მიზეზი, რის გამოც ღირდა ამ ფილმის ყურება. იგი ნომინირებული იყო როგორც საუკეთესო მეორეხარისხოვანი როლის შემსრულებელი, Gold House-ისა და CAPE-ს მიერ.
ფილმოგრაფია
ფილმები
ტელევიზია
ვიდეო თამაშები
რესურსები ინტერნეტში
სქოლიო
დაბადებული 30 აგვისტო
დაბადებული 1992
XXI საუკუნის ინგლისელი ქალი მსახიობები